CELEX: 32019D0038
Language: el
Date: 2019-12-05 00:00:00
Title: Απόφαση (ΕΕ) 2019/2158 της Ευρωπαϊκής Κεντρικής Τράπεζας της 5ης Δεκεμβρίου 2019 σχετικά με τη μεθοδολογία και τις διαδικασίες καθορισμού και συλλογής δεδομένων όσον αφορά τους συντελεστές βάσει των οποίων υπολογίζονται τα ετήσια εποπτικά τέλη (ΕΚΤ/2019/38)

17.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 327/99
               
            
         ΑΠΟΦΑΣΗ (ΕΕ) 2019/2158 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 5ης Δεκεμβρίου 2019
         σχετικά με τη μεθοδολογία και τις διαδικασίες καθορισμού και συλλογής δεδομένων όσον αφορά τους συντελεστές βάσει των οποίων υπολογίζονται τα ετήσια εποπτικά τέλη (ΕΚΤ/2019/38)
         
            (αναδιατύπωση)
         
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως το άρθρο 4 παράγραφος 3 δεύτερη υποπαράγραφος και το άρθρο 30,
         Εκτιμώντας τα ακόλουθα:
         
                     (1)
                  
                  
                     Αρκετές διατάξεις της απόφασης (ΕΕ) 2015/530 της Ευρωπαϊκής Κεντρικής Τράπεζας (ΕΚΤ/2015/7) (2) πρόκειται να τροποποιηθούν. Για λόγους σαφήνειας η εν λόγω απόφαση θα πρέπει να αναδιατυπωθεί.
                  
               
                     (2)
                  
                  
                     Σύμφωνα με το άρθρο 10 παράγραφος 3 στοιχείο α) του κανονισμού (ΕΕ) αριθ. 1163/2014 της Ευρωπαϊκής Κεντρικής Τράπεζας (ΕΚΤ/2014/41) (3), οι συντελεστές βάσει των οποίων καθορίζεται το ετήσιο εποπτικό τέλος που υποχρεούται να καταβάλλει κάθε εποπτευόμενη οντότητα ή εποπτευόμενος όμιλος αντιστοιχούν στο ποσό των ακόλουθων στοιχείων, ως έχει την ημερομηνία αναφοράς: i) σύνολο στοιχείων ενεργητικού· και ii) συνολική έκθεση σε κίνδυνο.
                  
               
                     (3)
                  
                  
                     Ο κανονισμός (ΕΕ) αριθ. 1163/2014 (ΕΚΤ/2014/41) προέβλεπε υποχρέωση της ΕΚΤ να επανεξετάσει τις διατάξεις του έως το 2017, ιδίως όσον αφορά τη μεθοδολογία και τα κριτήρια υπολογισμού των ετήσιων εποπτικών τελών που καλούνται να καταβάλλουν κάθε εποπτευόμενη οντότητα και κάθε εποπτευόμενος όμιλος. Η ΕΚΤ διενήργησε δημόσια διαβούλευση και αφού έλαβε υπόψη τις σχετικές απαντήσεις αποφάσισε να τροποποιήσει τον κανονισμό (ΕΕ) αριθ. 1163/2014 (ΕΚΤ/2014/41) με σκοπό τη θέσπιση αναθεωρημένου πλαισίου εποπτικών τελών. Η απόφαση (ΕΕ) 2015/530 (ΕΚΤ/2015/7) καθορίζει λεπτομερέστερους όρους της μεθοδολογίας και των διαδικασιών καθορισμού και συλλογής δεδομένων όσον αφορά τους συντελεστές βάσει των οποίων υπολογίζονται τα ετήσια εποπτικά τέλη.
                  
               
                     (4)
                  
                  
                     Σύμφωνα με το αναθεωρημένο πλαίσιο εποπτικών τελών κατά τον κανονισμό (ΕΕ) αριθ. 1163/2014 (ΕΚΤ/2014/41), ημερομηνία αναφοράς για τους συντελεστές υπολογισμού τέλους θα πρέπει κατά γενικό κανόνα να εξακολουθήσει να είναι η 31η Δεκεμβρίου του αμέσως προηγούμενου έτους της οικείας περιόδου επιβολής τέλους. Αυτό καθιστά δυνατό τον υπολογισμό των ετήσιων εποπτικών τελών των οφειλετών με βάση τις εποπτικές πληροφορίες τις οποίες ήδη διαθέτει η ΕΚΤ, αφενός, βάσει της απόφασης ΕΚΤ/2014/29 (4) και σύμφωνα με τον εκτελεστικό κανονισμό (ΕΕ) αριθ. 680/2014 της Επιτροπής (5) (κοινή πληροφόρηση (COREP) και χρηματοοικονομική πληροφόρηση (FINREP)) και, αφετέρου, βάσει του κανονισμού (ΕΕ) 2015/534 της Ευρωπαϊκής Κεντρικής Τράπεζας (ΕΚΤ/2015/13) (6) (FINREP).
                  
               
                     (5)
                  
                  
                     Οι εποπτευόμενες οντότητες και οι εποπτευόμενοι όμιλοι που δεν υπόκεινται σε υποχρεωτική παροχή στοιχείων για σκοπούς προληπτικής εποπτείας ή οι εποπτευόμενοι όμιλοι που εξαιρούν στοιχεία ενεργητικού ή/και το ποσό της έκθεσης σε κίνδυνο θυγατρικών τους εγκατεστημένων σε μη συμμετέχοντα κράτη μέλη και τρίτες χώρες θα πρέπει να συνεχίσουν να υποβάλλουν χωριστά τους ως άνω συντελεστές για σκοπούς υπολογισμού των εποπτικών τελών. Το άρθρο 10 παράγραφος 3 στοιχείο βδ) του κανονισμού (ΕΕ) αριθ. 1163/2014 (ΕΚΤ/2014/41) ορίζει ότι οι εν λόγω συντελεστές υπολογισμού τέλους υποβάλλονται στην ενδιαφερόμενη ΕΑΑ ως έχουν κατά την οικεία ημερομηνία αναφοράς σύμφωνα με απόφαση της ΕΚΤ.
                  
               
                     (6)
                  
                  
                     Οι οφειλέτες εποπτικού τέλους που πρέπει να συνεχίσουν να υποβάλλουν στοιχεία χωριστά θα πρέπει να υποβάλλουν τους συντελεστές υπολογισμού τέλους στην οικεία εθνική αρμόδια αρχή (ΕΑΑ) με βάση τα υποδείγματα των παραρτημάτων I και II. Στην περίπτωση εποπτευόμενων ομίλων με θυγατρικές εγκατεστημένες σε μη συμμετέχοντα κράτη μέλη και τρίτες χώρες, οι οφειλέτες εποπτικού τέλους θα πρέπει να παρέχουν εξήγηση της μεθόδου που χρησιμοποιούν για τον καθορισμό των συντελεστών.
                  
               
                     (7)
                  
                  
                     Θα πρέπει να διασφαλίζεται η συνοχή μεταξύ του καθορισμού των συντελεστών υπολογισμού τέλους των οφειλετών για τους οποίους η ΕΚΤ λαμβάνει ήδη εποπτικές πληροφορίες μέσω των COREP και FINREP και των συντελεστών των οφειλετών που πρέπει να υποβάλλουν χωριστά τις πληροφορίες για σκοπούς υπολογισμού των εποπτικών τελών.
                  
               
                     (8)
                  
                  
                     Για τον καθορισμό των συντελεστών υπολογισμού τέλους το άρθρο 10 παράγραφος 3 στοιχείο γ) του κανονισμού (ΕΕ) αριθ. 1163/2014 (ΕΚΤ/2014/41) προβλέπει τη δυνατότητα εξαίρεσης στοιχείων ενεργητικού και/ή του ποσού έκθεσης σε κίνδυνο θυγατρικών εγκατεστημένων σε μη συμμετέχοντα κράτη μέλη και τρίτες χώρες. Οι οφειλέτες αυτοί θα πρέπει να γνωστοποιούν στην ΕΚΤ κατά πόσον προτίθενται να εξαιρέσουν τη συνεισφορά θυγατρικών τους εγκατεστημένων σε μη συμμετέχοντα κράτη μέλη και τρίτες χώρες σε σχέση με έναν ή με αμφότερους τους συντελεστές υπολογισμού τέλους. Η προθεσμία γνωστοποίησης θα πρέπει να συνάδει με το αναθεωρημένο πλαίσιο υπολογισμού των εποπτικών τελών.
                  
               
                     (9)
                  
                  
                     Κατά την επανεξέταση του κανονισμού (ΕΕ) αριθ. 1163/2014 (ΕΚΤ/2014/41) κρίθηκε δυσανάλογη για την πλειονότητα των υπόχρεων καταβολής τέλους υποκαταστημάτων η υποχρέωση βεβαίωσης του συνόλου των στοιχείων ενεργητικού κάθε υποκαταστήματος μέσω της επαλήθευσης από ελεγκτή για τους σκοπούς του υπολογισμού του εποπτικού τέλους. Τα υπόχρεα καταβολής τέλους υποκαταστήματα αρκεί να υποβάλλουν στην οικεία ΕΑΑ επιστολή της διοίκησης που να βεβαιώνει το σύνολο στοιχείων του ενεργητικού τους.
                  
               
                     (10)
                  
                  
                     Κατά το άρθρο 10 παράγραφος 5 του κανονισμού (ΕΕ) αριθ. 1163/2014 (ΕΚΤ/2014/41), σε περίπτωση που ορισμένος οφειλέτης εποπτικού τέλους δεν υποβάλλει τους συντελεστές υπολογισμού τέλους, η ΕΚΤ προβαίνει στον καθορισμό τους σύμφωνα με απόφασή της.
                  
               
                     (11)
                  
                  
                     Η εν λόγω απόφαση θα πρέπει να καθορίζει τη μεθοδολογία και τις διαδικασίες καθορισμού και συλλογής των δεδομένων όσον αφορά τους συντελεστές υπολογισμού τέλους, καθώς και τις διαδικασίες υποβολής στην ΕΚΤ των συντελεστών τόσο από τους οφειλέτες εποπτικού τέλους που πρέπει να συνεχίσουν να υποβάλλουν χωριστά στοιχεία για σκοπούς υπολογισμού των εποπτικών τελών όσο και από τις ΕΑΑ. Ειδικότερα, θα πρέπει να προσδιοριστούν ο μορφότυπος, η συχνότητα και ο χρόνος της υποβολής των συντελεστών στην ΕΚΤ, καθώς και τα είδη των ελέγχων ποιότητας που θα πρέπει να διενεργούν προηγουμένως οι ΕΑΑ.
                  
               
                     (12)
                  
                  
                     Είναι απαραίτητη η θέσπιση διαδικασίας για την αποτελεσματική διενέργεια τεχνικών τροποποιήσεων στα παραρτήματα της παρούσας απόφασης, υπό την προϋπόθεση ότι δεν μεταβάλλουν το υφιστάμενο εννοιολογικό πλαίσιο και δεν επηρεάζουν τον φόρτο εργασίας όσον αφορά την παροχή στοιχείων. Οι ΕΑΑ μπορούν να προτείνουν τέτοιου είδους τεχνικές τροποποιήσεις στην επιτροπή στατιστικής του Ευρωπαϊκού Συστήματος Κεντρικών Τραπεζών (ΕΣΚΤ), της οποίας η άποψη θα λαμβάνεται υπόψη κατά την εφαρμογή της εν λόγω διαδικασίας.
                  
               
                     (13)
                  
                  
                     Για να διασφαλιστεί η συνοχή με το αναθεωρημένο πλαίσιο υπολογισμού των εποπτικών τελών κατά τον κανονισμό (ΕΕ) αριθ. 1163/2014 (ΕΚΤ/2014/41), που προβλέπει μεταβατικές ρυθμίσεις για την περίοδο επιβολής τέλους του 2020, η παρούσα απόφαση θα πρέπει να τεθεί σε ισχύ στις αρχές του 2020,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Αντικείμενο και πεδίο εφαρμογής
            Η παρούσα απόφαση καθορίζει τη μεθοδολογία και τις διαδικασίες καθορισμού και συλλογής των δεδομένων όσον αφορά τους συντελεστές βάσει των οποίων υπολογίζονται τα ετήσια εποπτικά τέλη που επιβάλλονται σε εποπτευόμενες οντότητες και εποπτευόμενους ομίλους σύμφωνα με τον κανονισμό (ΕΕ) αριθ. 1163/2014 (ΕΚΤ/2014/41), υποβολής των συντελεστών από τους οφειλέτες εποπτικού τέλους κατά τις αναφορές του άρθρου 10 παράγραφος 3 στοιχείο βδ) του εν λόγω κανονισμού, καθώς και τις διαδικασίες υποβολής των ως άνω δεδομένων από τις ΕΑΑ στην ΕΚΤ.
            Η παρούσα απόφαση εφαρμόζεται στους οφειλέτες εποπτικού τέλους και τις ΕΑΑ.
         
         
            Άρθρο 2
            Ορισμοί
            Για τους σκοπούς της παρούσας απόφασης ισχύουν οι ορισμοί του άρθρου 2 του κανονισμού (ΕΕ) αριθ. 1163/2014 (ΕΚΤ/2014/41), εκτός αν άλλως ορίζεται, και οι ακόλουθοι ορισμοί:
            
                        1.
                     
                     
                        «εργάσιμη ημέρα»: ημέρα, πλην Σαββάτου, Κυριακής ή επίσημης αργίας στο κράτος μέλος εγκατάστασης της οικείας ΕΑΑ·
                     
                  
                        2.
                     
                     
                        «διοικητικό όργανο»: διοικητικό όργανο κατά τους ορισμούς του άρθρου 3 παράγραφος 1 σημείο 7 της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου (7)·
                     
                  
         
            Άρθρο 3
            Μεθοδολογία καθορισμού των συντελεστών υπολογισμού τέλους
            
               1.   Προκειμένου για εποπτευόμενες οντότητες και εποπτευόμενους ομίλους που υπόκεινται σε υποχρεωτική υποβολή στοιχείων για σκοπούς προληπτικής εποπτείας και για εποπτευόμενους ομίλους που δεν γνωστοποίησαν στην ΕΚΤ, σύμφωνα με το άρθρο 4, την απόφασή τους να εξαιρέσουν στοιχεία ενεργητικού και/ή το ποσό της έκθεσης σε κίνδυνο θυγατρικών τους εγκατεστημένων σε μη συμμετέχοντα κράτη μέλη και σε τρίτες χώρες, η ΕΚΤ καθορίζει τους αντίστοιχους συντελεστές υπολογισμού τέλους σύμφωνα με τις ακόλουθες διατάξεις.
               
                           α)
                        
                        
                           Το ποσό της συνολικής έκθεσης σε κίνδυνο για την οικεία ημερομηνία αναφοράς κατά το άρθρο 10, παράγραφος 3, στοιχείο βα) ή βγ) του κανονισμού (ΕΕ) αριθ. 1163/2014 (ΕΚΤ/2014/41) καθορίζεται με βάση το υπόδειγμα των «απαιτήσεων ιδίων κεφαλαίων» στο πλαίσιο της κοινής πληροφόρησης (COREP), το οποίο παρατίθεται στο παράρτημα I του εκτελεστικού κανονισμού (ΕΕ) αριθ. 680/2014 (εφεξής το «υπόδειγμα απαιτήσεων ιδίων κεφαλαίων»), όπως υποβάλλεται από τις ΕΑΑ στην ΕΚΤ σύμφωνα με την απόφαση ΕΚΤ/2014/29. Το ποσό της συνολικής έκθεσης σε κίνδυνο ενός υπόχρεου καταβολής τέλους υποκαταστήματος και δύο ή περισσότερων τέτοιων υποκαταστημάτων που λογίζονται ως ένα σύμφωνα με το άρθρο 3 παράγραφος 3 του κανονισμού (ΕΕ) αριθ. 1163/2014 (ΕΚΤ/2014/41) είναι μηδενικό.
                        
                     
                           β)
                        
                        
                           Το σύνολο των στοιχείων ενεργητικού για την οικεία ημερομηνία αναφοράς κατά το άρθρο 10, παράγραφος 3, στοιχείο βα), ββ) ή βγ) του κανονισμού (ΕΕ) αριθ. 1163/2014 (ΕΚΤ/2014/41) καθορίζεται με βάση τα υποδείγματα με τίτλο «Ισολογισμός: στοιχεία ενεργητικού» στο πλαίσιο της χρηματοοικονομικής πληροφόρησης (FINREP), τα οποία παρατίθενται στα παραρτήματα III και ΙV του εκτελεστικού κανονισμού (ΕΕ) αριθ. 680/2014• και τα υποδείγματα με τίτλο «Ισολογισμός: ενεργητικό», τα οποία παρατίθενται στα παραρτήματα I, ΙΙ, ΙV και V και τα σημεία δεδομένων για την υποβολή εποπτικών χρηματοοικονομικών αναφορών τα οποία παρατίθενται στο παράρτημα III του κανονισμού (ΕΕ) 2015/534 (ΕΚΤ/2015/13), όπως υποβάλλονται από τις ΕΑΑ στην ΕΚΤ σύμφωνα με την απόφαση ΕΚΤ/2014/29 και τον κανονισμό (ΕΕ) 2015/534 (ΕΚΤ/2015/13). Ο διευθυντής υπόχρεου καταβολής τέλους υποκαταστήματος ή, σε περίπτωση κωλύματός του, το διοικητικό όργανο του πιστωτικού ιδρύματος που έχει ιδρύσει το υποκατάστημα βεβαιώνει το σύνολο των στοιχείων ενεργητικού του υποκαταστήματος με επιστολή της διοίκησης την οποία διαβιβάζει στην οικεία ΕΑΑ.
                        
                     
            
               2.   Προκειμένου για εποπτευόμενους ομίλους που υπόκεινται σε υποχρεωτική υποβολή στοιχείων για σκοπούς προληπτικής εποπτείας και γνωστοποιούν στην ΕΚΤ, σύμφωνα με το άρθρο 4, την απόφασή τους να εξαιρέσουν στοιχεία ενεργητικού και/ή το ποσό της έκθεσης σε κίνδυνο θυγατρικών τους εγκατεστημένων σε μη συμμετέχοντα κράτη μέλη και σε τρίτες χώρες, η ΕΚΤ καθορίζει τους αντίστοιχους συντελεστές υπολογισμού τέλους με βάση τα δεδομένα που υπολογίζουν οι εν λόγω όμιλοι σύμφωνα με τα ακόλουθα στοιχεία α) και β) και που υποβάλλουν στην οικεία ΕΑΑ σύμφωνα με το άρθρο 5.
               
                           α)
                        
                        
                           Η συνολική έκθεση σε κίνδυνο για την οικεία ημερομηνία αναφοράς κατά τα ειδικότερα οριζόμενα στο άρθρο 10 παράγραφος 3 στοιχείο βα) ή βγ) του κανονισμού (ΕΕ) αριθ. 1163/2014 (ΕΚΤ/2014/41) καθορίζεται με βάση το υπόδειγμα απαιτήσεων ιδίων κεφαλαίων, αφαιρούνται δε από την εν λόγω έκθεση τα ακόλουθα:
                           
                                       i)
                                    
                                    
                                       η συνεισφορά των θυγατρικών που είναι εγκατεστημένες σε μη συμμετέχοντα κράτη μέλη και τρίτες χώρες στη συνολική έκθεση σε κίνδυνο του ομίλου, όπως αυτή υποβάλλεται με βάση το υπόδειγμα COREP με τίτλο «Φερεγγυότητα ομίλου: πληροφορίες για συνδεδεμένες εταιρείες» (εφεξής το «υπόδειγμα “Φερεγγυότητα ομίλου: πληροφορίες για συνδεδεμένες εταιρείες”»)· και
                                    
                                 
                                       ii)
                                    
                                    
                                       η συνεισφορά των θυγατρικών που είναι εγκατεστημένες σε μη συμμετέχοντα κράτη μέλη και τρίτες χώρες στη συνολική έκθεση σε κίνδυνο του ομίλου, που δεν περιλαμβάνεται στο υπόδειγμα με τίτλο «Φερεγγυότητα ομίλου: πληροφορίες για συνδεδεμένες εταιρείες», και όπως αυτή υποβάλλεται σύμφωνα με το παράρτημα I της παρούσας απόφασης.
                                    
                                 
                     
                           β)
                        
                        
                           Το σύνολο των στοιχείων ενεργητικού για την οικεία ημερομηνία αναφοράς κατά το άρθρο 10 παράγραφος 3 στοιχείο βα), ββ) ή βγ) του κανονισμού (ΕΕ) αριθ. 1163/2014 (ΕΚΤ/2014/41) καθορίζεται με βάση τα σύνολα των στοιχείων ενεργητικού, σε συγκεντρωτική βάση, όπως αυτά αποτυπώνονται στις προβλεπόμενες οικονομικές καταστάσεις όλων των εποπτευόμενων οντοτήτων του ομίλου που είναι εγκατεστημένες σε συμμετέχοντα κράτη μέλη ή με βάση τα σύνολα των στοιχείων ενεργητικού, σε συγκεντρωτική βάση, όπως αυτά αναφέρονται στις σχετικές (μία ή περισσότερες) δέσμες υποβαλλόμενων στοιχείων που χρησιμοποιούν οι εποπτευόμενες οντότητες ή όμιλοι υπόχρεων καταβολής τέλους πιστωτικών ιδρυμάτων για την κατάρτιση ενοποιημένων λογαριασμών σε επίπεδο ομίλου. Προς αποφυγή των διπλών μετρήσεων ο οφειλέτης εποπτικού τέλους έχει τη δυνατότητα διαγραφής ενδοομιλικών θέσεων μεταξύ όλων των εποπτευόμενων οντοτήτων που είναι εγκατεστημένες σε συμμετέχοντα κράτη μέλη. Υπεραξία που τυχόν περιλαμβάνεται στις ενοποιημένες οικονομικές καταστάσεις της μητρικής επιχείρησης εποπτευόμενου ομίλου πρέπει να συμπεριλαμβάνεται στα συγκεντρωτικά στοιχεία, ενώ η εξαίρεση υπεραξίας που αποδίδεται σε θυγατρικές εγκατεστημένες σε μη συμμετέχοντα κράτη μέλη και τρίτες χώρες είναι προαιρετική. Σε περίπτωση που οφειλέτης εποπτικού τέλους χρησιμοποιεί τις προβλεπόμενες οικονομικές καταστάσεις, ελεγκτής βεβαιώνει ότι το σύνολο των στοιχείων ενεργητικού αντιστοιχεί στο σύνολο των στοιχείων ενεργητικού, όπως αποτυπώνεται στις ελεγμένες αυτές καταστάσεις των μεμονωμένων εποπτευόμενων οντοτήτων. Σε περίπτωση που οφειλέτης εποπτικού τέλους χρησιμοποιεί δέσμες υποβαλλόμενων στοιχείων, ελεγκτής βεβαιώνει το σύνολο των στοιχείων ενεργητικού που χρησιμοποιείται για τον υπολογισμό των ετήσιων εποπτικών τελών διενεργώντας τη δέουσα επαλήθευση των δεσμών υποβαλλόμενων στοιχείων. Σε όλες τις περιπτώσεις ο ελεγκτής επιβεβαιώνει ότι η διαδικασία κατάρτισης συγκεντρωτικών στοιχείων δεν παρεκκλίνει από τη διαδικασία που προβλέπεται στην παρούσα απόφαση και ότι ο υπολογισμός που διενεργείται από τον οφειλέτη εποπτικού τέλους συνάδει με τη λογιστική μέθοδο που χρησιμοποιείται για την ενοποίηση των λογαριασμών του ομίλου υπόχρεων καταβολής τέλους οντοτήτων.
                        
                     
            
               3.   Προκειμένου για εποπτευόμενες οντότητες και εποπτευόμενους ομίλους που δεν υπόκεινται σε υποχρεωτική υποβολή στοιχείων για σκοπούς προληπτικής εποπτείας, το σύνολο στοιχείων ενεργητικού και η συνολική έκθεση σε κίνδυνο, όπως ορίζονται αντίστοιχα στα σημεία 12 και 13 του άρθρου 2 του κανονισμού (ΕΕ) αριθ. 1163/2014 (ΕΚΤ/2014/41), για την οικεία ημερομηνία αναφοράς κατά το άρθρο 10 παράγραφος 3 στοιχείο βα), ββ) ή βγ) του εν λόγω κανονισμού, καθορίζονται από τις ως άνω οντότητες και τους ομίλους και υποβάλλονται στην οικεία ΕΑΑ σύμφωνα με το άρθρο 5. Ο διευθυντής υπόχρεου καταβολής τέλους υποκαταστήματος ή, σε περίπτωση κωλύματός του, το διοικητικό όργανο του πιστωτικού ιδρύματος που έχει ιδρύσει το υποκατάστημα βεβαιώνει το σύνολο των στοιχείων ενεργητικού του υποκαταστήματος με επιστολή της διοίκησης την οποία διαβιβάζει στην οικεία ΕΑΑ.
            
         
         
            Άρθρο 4
            Γνωστοποίηση της αφαίρεσης στοιχείων ενεργητικού και/ή του ποσού έκθεσης σε κίνδυνο θυγατρικών εγκατεστημένων σε μη συμμετέχοντα κράτη μέλη και τρίτες χώρες
            Οφειλέτες τελών που προτίθενται να εξαιρέσουν στοιχεία ενεργητικού και/ή το ποσό έκθεσης σε κίνδυνο θυγατρικών τους εγκατεστημένων σε μη συμμετέχοντα κράτη μέλη και τρίτες χώρες σύμφωνα με το άρθρο 10 παράγραφος 3 στοιχείο γ) του κανονισμού (ΕΕ) αριθ. 1163/2014 (ΕΚΤ/2014/41) γνωστοποιούν στην ΕΚΤ τη σχετική απόφασή τους έως την 30ή Σεπτεμβρίου της οικείας περιόδου επιβολής τέλους. Στη γνωστοποίηση αναφέρεται εάν η αφαίρεση της συνεισφοράς θυγατρικών εγκατεστημένων σε μη συμμετέχοντα κράτη μέλη και τρίτες χώρες εφαρμόζεται στον συντελεστή του ποσού συνολικής έκθεσης σε κίνδυνο, στον συντελεστή του συνόλου των στοιχείων ενεργητικού ή σε αμφότερους τους συντελεστές. Εάν η ως άνω γνωστοποίηση δεν περιέλθει στην ΕΚΤ έως την 30ή Σεπτεμβρίου της οικείας περιόδου επιβολής τέλους, η συνολική έκθεση σε κίνδυνο και το σύνολο των στοιχείων ενεργητικού καθορίζονται σύμφωνα με το άρθρο 3 παράγραφος 1. Εάν έγκαιρα περιέλθουν στην ΕΚΤ περισσότερες γνωστοποιήσεις έως την 30ή Σεπτεμβρίου της οικείας περιόδου επιβολής τέλους, υπερισχύει εκείνη που περιήλθε τελευταία.
         
         
            Άρθρο 5
            Υποδείγματα υποβολής των συντελεστών υπολογισμού τέλους από τους οφειλέτες στις ΕΑΑ
            
               1.   Οι οφειλέτες εποπτικού τέλους των οποίων οι συντελεστές υπολογισμού τέλους καθορίζονται σύμφωνα με την παράγραφο 2 ή 3 του άρθρου 3 υποβάλλουν τους εν λόγω συντελεστές στην οικεία ΕΑΑ σε ετήσια βάση έως τις καταληκτικές ημερομηνίες αποστολής του άρθρου 6. Η υποβολή των συντελεστών πραγματοποιείται με χρήση των υποδειγμάτων των παραρτημάτων I και II. Στην περίπτωση εποπτευόμενου ομίλου με θυγατρικές εγκατεστημένες σε μη συμμετέχοντα κράτη μέλη και σε τρίτες χώρες ο οφειλέτης εποπτικού τέλους εξηγεί τη μέθοδο που χρησιμοποιεί για σκοπούς συμμόρφωσης με την παράγραφο 2 ή 3 του άρθρου 3 στη σχετική στήλη σχολίων του οικείου παραρτήματος.
            
            
               2.   Οι οφειλέτες εποπτικού τέλους υποβάλλουν στην οικεία ΕΑΑ τη δήλωση του ελεγκτή ή την επιστολή της διοίκησης σύμφωνα με τις παραγράφους 2 και 3 του άρθρου 3 έως τις καταληκτικές ημερομηνίες αποστολής του άρθρου 6.
            
         
         
            Άρθρο 6
            Ημερομηνίες αποστολής
            
               1.   Οι οφειλέτες εποπτικού τέλους των οποίων οι συντελεστές υπολογισμού τέλους καθορίζονται σύμφωνα με την παράγραφο 2 ή 3 του άρθρου 3 υποβάλλουν τους εν λόγω συντελεστές στην οικεία ΕΑΑ έως το κλείσιμο των εργασιών της ημερομηνίας αποστολής που ισχύει για την παροχή τριμηνιαίων στοιχείων για το τρίτο τρίμηνο της οικείας περιόδου κατά το άρθρο 3 παράγραφος 1 στοιχείο β) του εκτελεστικού κανονισμού (ΕΕ) 680/2014) ή της επομένης εργάσιμης ημέρας, εάν η ημερομηνία αποστολής δεν είναι εργάσιμη ημέρα.
            
            
               2.   Οι ΕΑΑ υποβάλλουν στην ΕΚΤ τους συντελεστές υπολογισμού τέλους της παραγράφου 1 το αργότερο έως το κλείσιμο των εργασιών της δέκατης εργάσιμης ημέρας από την ημερομηνία αποστολής της παραγράφου 1. Εν συνεχεία, η ΕΚΤ επαληθεύει τα δεδομένα εντός πέντε εργάσιμων ημερών από την περιέλευσή τους σε αυτή. Εφόσον το ζητήσει η ΕΚΤ, οι ΕΑΑ εξηγούν ή αποσαφηνίζουν τα δεδομένα.
            
            
               3.   Η ΕΚΤ παρέχει σε κάθε οφειλέτη πρόσβαση στους συντελεστές υπολογισμού τέλους έως την 15η Ιανουαρίου του επόμενου έτους της περιόδου επιβολής τέλους. Σε περίπτωση που οι οφειλέτες εποπτικού τέλους θεωρούν ότι οι συντελεστές περιέχουν λάθη, διαθέτουν προθεσμία δεκαπέντε εργάσιμων ημερών για τη διατύπωση σχολίων και την υποβολή αναθεωρημένων στοιχείων προς εξέταση. Η προθεσμία αυτή αρχίζει την ημέρα κατά την οποία ο οφειλέτης εποπτικού τέλους είχε τη δυνατότητα πρόσβασης στους συντελεστές υπολογισμού του. Έκτοτε οι συντελεστές θα εφαρμόζονται για τον υπολογισμό των ετήσιων εποπτικών τελών. Τυχόν υποβολή αλλαγών στα δεδομένα μετά την εκπνοή της εν λόγω προθεσμίας δεν θα λαμβάνονται υπόψη και, ως εκ τούτου, δεν θα μεταβάλλουν τους συντελεστές υπολογισμού τέλους.
            
         
         
            Άρθρο 7
            Έλεγχοι ποιότητας δεδομένων
            Οι ΕΑΑ παρακολουθούν και διασφαλίζουν την ποιότητα και αξιοπιστία των συντελεστών υπολογισμού τέλους που συλλέγουν από τους οφειλέτες κατά τις παραγράφους 2 και 3 του άρθρου 2, πριν τους υποβάλλουν στην ΕΚΤ. Οι ΕΑΑ εφαρμόζουν ελέγχους ποιότητας δεδομένων προκειμένου να αξιολογούν εάν έχει τηρηθεί η μεθοδολογία του άρθρου 3. Η ΕΚΤ δεν διορθώνει ούτε τροποποιεί δεδομένα όσον αφορά τους συντελεστές υπολογισμού τέλους που υποβάλλουν οι οφειλέτες εποπτικού τέλους. Την ευθύνη τυχόν διορθώσεων ή τροποποιήσεων των δεδομένων αυτών αναλαμβάνουν οι οφειλέτες, οι οποίοι και τις υποβάλλουν στις ΕΑΑ. Οι ΕΑΑ υποβάλλουν στην ΕΚΤ τυχόν διορθωμένα ή τροποποιημένα δεδομένα που λαμβάνουν. Κατά την υποβολή δεδομένων όσον αφορά τους συντελεστές υπολογισμού τέλους οι ΕΑΑ: α) παρέχουν πληροφορίες σχετικά με τυχόν σημαντικές εξελίξεις που συνεπάγονται τα υποβαλλόμενα δεδομένα και β) αναφέρουν στην ΕΚΤ τους λόγους τυχόν σημαντικών διορθώσεων ή τροποποιήσεων. Οι ΕΑΑ διασφαλίζουν ότι η ΕΚΤ λαμβάνει τις αναγκαίες διορθώσεις ή τροποποιήσεις των δεδομένων.
         
         
            Άρθρο 8
            Καθορισμός συντελεστών υπολογισμού τέλους από την ΕΚΤ σε περίπτωση που αυτοί δεν είναι διαθέσιμοι ή δεν έχουν υποβληθεί διορθώσεις ή τροποποιήσεις
            Σε περίπτωση που η ΕΚΤ δεν έχει στη διάθεσή της ορισμένο συντελεστή υπολογισμού τέλους ή που ο οφειλέτης εποπτικού τέλους δεν υποβάλλει έγκαιρα αναθεωρημένα στοιχεία, τροποποιήσεις ή διορθώσεις των σχετικών δεδομένων κατά το άρθρο 6 παράγραφος 3 ή το άρθρο 7, η ΕΚΤ καθορίζει τον συντελεστή με βάση τις πληροφορίες που έχει στη διάθεσή της.
         
         
            Άρθρο 9
            Απλουστευμένη διαδικασία τροποποίησης
            Λαμβάνοντας υπόψη τις απόψεις της επιτροπής στατιστικής, η εκτελεστική επιτροπή της ΕΚΤ έχει το δικαίωμα να επιφέρει τεχνικές τροποποιήσεις στα παραρτήματα της παρούσας απόφασης, υπό την προϋπόθεση ότι αυτές δεν μεταβάλλουν το βασικό εννοιολογικό πλαίσιο και δεν επηρεάζουν τον φόρτο εργασίας των οφειλετών εποπτικού τέλους όσον αφορά την παροχή στοιχείων. Η εκτελεστική επιτροπή ενημερώνει χωρίς αδικαιολόγητη καθυστέρηση το διοικητικό συμβούλιο σχετικά με κάθε τέτοια τροποποίηση.
         
         
            Άρθρο 10
            Κατάργηση
            
               1.   Η απόφαση (ΕΕ) 2015/530 (ΕΚΤ/2015/7) καταργείται.
            
            
               2.   Οι παραπομπές στην καταργούμενη απόφαση νοούνται ως παραπομπές στην παρούσα απόφαση και διαβάζονται σύμφωνα με τον πίνακα αντιστοιχίας του παραρτήματος III.
            
         
         
            Άρθρο 11
            Έναρξη ισχύος
            Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
         
         
            Φρανκφούρτη, 5 Δεκεμβρίου 2019.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  ΕΕ L 287 της 29.10.2013, σ. 63.
         
            (2)  Απόφαση (ΕΕ) 2015/530 της Ευρωπαϊκής Κεντρικής Τράπεζας, της 11ης Φεβρουαρίου 2015, σχετικά με τη μεθοδολογία και τις διαδικασίες καθορισμού και συλλογής δεδομένων όσον αφορά τους συντελεστές βάσει των οποίων υπολογίζονται τα ετήσια εποπτικά τέλη (ΕΚΤ/2015/7) (ΕΕ L 84 της 28.3.2015, σ. 67).
         
            (3)  Κανονισμός (ΕΕ) αριθ. 1163/2014 της Ευρωπαϊκής Κεντρικής Τράπεζας, της 22ας Οκτωβρίου 2014, σχετικά με τα εποπτικά τέλη (ΕΚΤ/2014/41) (ΕΕ L 311 της 31.10.2014, σ. 23).
         
            (4)  Απόφαση ΕΚΤ/2014/29 της 2ας Ιουλίου 2014, σχετικά με την υποβολή στην Ευρωπαϊκή Κεντρική Τράπεζα εποπτικών δεδομένων τα οποία παρέχουν οι εποπτευόμενες οντότητες στις εθνικές αρμόδιες αρχές σύμφωνα με τους εκτελεστικούς κανονισμούς (ΕΕ) αριθ. 680/2014 και (ΕΕ) 2016/2070 της Επιτροπής (ΕΕ L 214 της 19.7.2014, σ. 34).
         
            (5)  Εκτελεστικός κανονισμός (ΕΕ) αριθ. 680/2014 της Επιτροπής, της 16ης Απριλίου 2014, για τη θέσπιση εκτελεστικών τεχνικών προτύπων όσον αφορά την υποβολή εποπτικών αναφορών από τα ιδρύματα σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (ΕΕ L 191 της 28.6.2014, σ. 1).
         
            (6)  Κανονισμός (ΕΕ) 2015/534 της Ευρωπαϊκής Κεντρικής Τράπεζας, της 17ης Μαρτίου 2015, για την υποβολή εποπτικών αναφορών σχετικά με χρηματοοικονομική πληροφόρηση (ΕΚΤ/2015/13) (ΕΕ L 86 της 31.3.2015, σ. 13).
         
            (7)  Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338).
      
      
         
            ΠΑΡΑΡΤΗΜΑ I
            
                         
                     
                     
                        
                           ΥΠΟΛΟΓΙΣΜΟΣ ΕΠΟΠΤΙΚΩΝ ΤΕΛΩΝ
                        
                     
                     
                        
                           Ημερομηνία αναφοράς
                        
                     
                     
                         
                     
                     
                        
                           ΕΠΩΝΥΜΙΑ
                        
                     
                     
                         
                     
                  
                         
                     
                     
                        
                           ΣΥΝΟΛΙΚΗ ΕΚΘΕΣΗ ΣΕ ΚΙΝΔΥΝΟ
                        
                     
                     
                        
                           Ημερομηνία υποβολής
                        
                     
                     
                         
                     
                     
                        
                           Κωδικός MFI
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                        
                           Κωδικός LEI
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                        
                           Στοιχείο
                        
                     
                     
                         
                     
                     
                        
                           Κατηγορία ιδρύματος
                        
                     
                     
                        
                           Πηγή προέλευσης ποσού έκθεσης σε κίνδυνο
                        
                     
                     
                        
                           Ποσό έκθεσης σε κίνδυνο
                        
                     
                     
                        
                           Σχόλια
                        
                     
                  
                         
                     
                     
                         
                     
                     
                        
                           010
                        
                     
                     
                        
                           020
                        
                     
                     
                        
                           030
                        
                     
                     
                        
                           040
                        
                     
                  
                        
                           010
                        
                     
                     
                        
                           ΣΥΝΟΛΙΚΗ ΕΚΘΕΣΗ ΣΕ ΚΙΝΔΥΝΟ υπολογιζόμενη σύμφωνα με το άρθρο 92 παράγραφος 3 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου
                     
                     
                        
                           (1), (2) ή (3)
                        
                     
                     
                        COREP C 02.00, σειρά 010
                     
                     
                         
                     
                     
                         
                     
                  
                        
                           020
                        
                     
                     
                        
                           ΣΥΝΕΙΣΦΟΡΑ ΘΥΓΑΤΡΙΚΩΝ εγκατεστημένων σε μη συμμετέχοντα κράτη μέλη και τρίτες χώρες
                        
                     
                     
                         
                     
                     
                        COREP C06.02, στήλη 250 (ΣΥΝΟΛΟ)
                     
                     
                         
                     
                     
                         
                     
                  
                        1021
                     
                     
                        Οντότητα 1
                     
                     
                         
                     
                     
                         
                     
                     
                         
                     
                     
                         
                     
                  
                        1022
                     
                     
                        Οντότητα 2
                     
                     
                         
                     
                     
                         
                     
                     
                         
                     
                     
                         
                     
                  
                        1023
                     
                     
                        Οντότητα 3
                     
                     
                         
                     
                     
                         
                     
                     
                         
                     
                     
                         
                     
                  
                        1024
                     
                     
                        Οντότητα 4
                     
                     
                         
                     
                     
                         
                     
                     
                         
                     
                     
                         
                     
                  
                        …..
                     
                     
                        Οντότητα …
                     
                     
                         
                     
                     
                         
                     
                     
                         
                     
                     
                         
                     
                  
                        N
                     
                     
                        Οντότητα Ν
                     
                     
                         
                     
                     
                         
                     
                     
                         
                     
                     
                         
                     
                  
                        
                           030
                        
                     
                     
                        
                           ΠΟΣΟ ΣΥΝΟΛΙΚΗΣ ΕΚΘΕΣΗΣ ΣΕ ΚΙΝΔΥΝΟ του εποπτευόμενου ομίλου μείον τη ΣΥΝΕΙΣΦΟΡΑ ΘΥΓΑΤΡΙΚΩΝ εγκατεστημένων σε μη συμμετέχοντα κράτη μέλη και τρίτες χώρες: το στοιχείο 030 ισούται με το στοιχείο 010 μείον το στοιχείο 020 μείον το άθροισμα των στοιχείων 1021 έως Ν
                        
                     
                     
                         
                     
                     
                         
                     
                     
                         
                     
                     
                         
                     
                  
                        Το παρόν υπόδειγμα πρέπει να συμπληρώνεται σύμφωνα με τις σχετικές οδηγίες που παρέχονται χωριστά.
                     
                  
      
      
         
            ΠΑΡΑΡΤΗΜΑ II
            
                         
                     
                     
                        
                           ΥΠΟΛΟΓΙΣΜΟΣ ΕΠΟΠΤΙΚΩΝ ΤΕΛΩΝ
                        
                     
                     
                        
                           Ημερομηνία αναφοράς
                        
                     
                     
                         
                     
                     
                        
                           ΕΠΩΝΥΜΙΑ
                        
                     
                     
                         
                     
                  
                         
                     
                     
                        
                           ΣΥΝΟΛΟ ΣΤΟΙΧΕΙΩΝ ΕΝΕΡΓΗΤΙΚΟΥ
                        
                     
                     
                        
                           Ημερομηνία υποβολής
                        
                     
                     
                         
                     
                     
                        
                           Κωδικός MFI
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                        
                           Κωδικός LEI
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                        
                           Στοιχείο
                        
                     
                     
                         
                     
                     
                        
                           Κατηγορία ιδρύματος
                        
                     
                     
                        
                           Επιβεβαίωση βάσει επαλήθευσης ελεγκτή ή επιστολής της διοίκησης για υπόχρεα καταβολής τέλους υποκαταστήματα (Ναι/Όχι)
                        
                     
                     
                        
                           Σύνολο στοιχείων ενεργητικού
                        
                     
                     
                        
                           Σχόλια
                        
                     
                  
                         
                     
                     
                         
                     
                     
                        
                           010
                        
                     
                     
                        
                           020
                        
                     
                     
                        
                           030
                        
                     
                     
                        
                           040
                        
                     
                  
                        
                           010
                        
                     
                     
                        
                           ΣΥΝΟΛΟ ΣΤΟΙΧΕΙΩΝ ΕΝΕΡΓΗΤΙΚΟΥ σύμφωνα με το άρθρο 51 παράγραφος 2 ή 4 του κανονισμού (ΕΕ) αριθ. 468/2014 (ΕΚΤ/2014/17)
                        
                     
                     
                        
                           (3)
                        
                     
                     
                         
                     
                     
                         
                     
                     
                         
                     
                  
                        
                           020
                        
                     
                     
                        
                           ΣΥΝΟΛΟ ΣΤΟΙΧΕΙΩΝ ΕΝΕΡΓΗΤΙΚΟΥ σύμφωνα με το άρθρο 2, σημείο 12, στοιχείο β) ή γ) του κανονισμού (ΕΕ) αριθ. 1163/2014 (ΕΚΤ/2014/41)
                        
                     
                     
                        
                           (4)
                        
                     
                     
                        
                           (Ναι)/(Όχι)
                        
                     
                     
                         
                     
                     
                         
                     
                  
                        
                           030
                        
                     
                     
                        
                           ΣΥΝΟΛΟ ΣΤΟΙΧΕΙΩΝ ΕΝΕΡΓΗΤΙΚΟΥ σύμφωνα με το άρθρο 3 παράγραφος 2 στοιχείο β) της παρούσας απόφασης: το στοιχείο 030 ισούται με το στοιχείο 031 μείον το στοιχείο 032 συν το στοιχείο 033 μείον το στοιχείο 034
                        
                     
                     
                        
                           (2) ή (5)
                        
                     
                     
                        
                           (Ναι)/(Όχι)
                        
                     
                     
                         
                     
                     
                         
                     
                  
                        031
                     
                     
                        Σύνολο στοιχείων ενεργητικού όλων των οντοτήτων του ομίλου που είναι εγκατεστημένες σε συμμετέχοντα κράτη μέλη - υποχρεωτικό
                        
                     
                     
                         
                     
                     
                         
                     
                     
                         
                     
                     
                         
                     
                  
                        032
                     
                     
                        Ενδοομιλικές θέσεις μεταξύ εποπτευόμενων οντοτήτων εγκατεστημένων σε συμμετέχοντα κράτη μέλη (όπως προκύπτουν από δέσμες υποβαλλόμενων στοιχείων που χρησιμοποιούνται για τη διαγραφή υπολοίπων για σκοπούς παροχής στοιχείων σε επίπεδο ομίλου) - προαιρετικό
                        
                     
                     
                         
                     
                     
                         
                     
                     
                         
                     
                     
                         
                     
                  
                        033
                     
                     
                        Υπεραξία που συμπεριλαμβάνεται στις ενοποιημένες λογιστικές καταστάσεις της μητρικής επιχείρησης εποπτευόμενου ομίλου - υποχρεωτικό
                        
                     
                     
                         
                     
                     
                         
                     
                     
                         
                     
                     
                         
                     
                  
                        034
                     
                     
                        Υπεραξία που αποδίδεται σε θυγατρικές εγκατεστημένες σε μη συμμετέχοντα κράτη μέλη και τρίτες χώρες - προαιρετικό
                        
                     
                     
                         
                     
                     
                         
                     
                     
                         
                     
                     
                         
                     
                  
                        Το παρόν υπόδειγμα πρέπει να συμπληρώνεται σύμφωνα με τις σχετικές οδηγίες που παρέχονται χωριστά.
                     
                  
      
      
         
            ΠΑΡΑΡΤΗΜΑ III
            
               ΠΙΝΑΚΑΣ ΑΝΤΙΣΤΟΙΧΙΑΣ
            
            
                        Απόφαση (ΕΕ) 2015/530 (ΕΚΤ/2015/7)
                     
                     
                        Παρούσα απόφαση
                     
                  
                        Άρθρο 1
                        Άρθρο 2
                        —
                     
                     
                        Άρθρο 1
                        Άρθρο 2
                        Άρθρο 4
                     
                  
                        Άρθρο 3, πρώτη πρόταση
                        Άρθρο 3, δεύτερη πρόταση
                        Άρθρο 3, τρίτη πρόταση
                        Άρθρο 4
                        Άρθρο 5
                        Άρθρο 6
                     
                     
                        Άρθρο 5 παράγραφος 1, δεύτερη πρόταση
                        Άρθρο 5 παράγραφος 2
                        Άρθρο 5 παράγραφος 1, τρίτη πρόταση
                        Άρθρο 6
                        Άρθρο 7
                        Άρθρο 5 παράγραφος 1, πρώτη πρόταση
                     
                  
                        Άρθρο 7
                     
                     
                        Άρθρο 3
                     
                  
                        Άρθρο 8
                        Άρθρο 9
                        Άρθρο 10
                        —
                        Παραρτήματα I – II
                        —
                     
                     
                        Άρθρο 8
                        Άρθρο 9
                        Άρθρο 10
                        Άρθρο 11
                        Παραρτήματα I - II
                        Παράρτημα III